Antra Bigača
Antra Bigača (dzimusi 1964. gada 21. februārī Priekulē) ir latviešu mūziķe. 1989. gadā absolvējusi Latvijas Mūzikas akadēmijas vokālo nodaļu un 1989. gadā kļuvusi par Latvijas Nacionālās operas solisti. Repertuārā ietilpst gan opermūzika, gan kamermūzika. Aktīvi koncertē gan Latvijā gan ārvalstīs. Dziedājusi kopā ar vairākiem Latvijas un ārvalstu kamerorķestriem un simfoniskajiem orķestriem. Sadarbojusies ar Hermaņa Brauna fondu, ar kuru kopā sagatavojusi un nodziedājusi vairākas programmas. 2002. gadā ierakstījusi solo albumu. 1989. un 1992. gadā uzvarējusi Jāņa Mediņa vokālistu konkursā. 1995. gadā ieguvusi Lielo Mūzikas balvu.